**รายงานการประชุมสภาเทศบาลตำบลถ้ำใหญ่**

**สมัยสามัญ สมัยที่ 1/2557 ครั้งที่ 1**

**วันจันทร์ที่ 12 เดือน กุมภาพันธ์ พ.ศ. ๒๕๕7**

**เวลา 10.00 น.**

**ณ ห้องประชุมสภาเทศบาลตำบลถ้ำใหญ่**

**ผู้มาประชุม**

|  |  |  |  |  |  |
| --- | --- | --- | --- | --- | --- |
| **ที่** | **ชื่อ - สกุล** | | **ตำแหน่ง** | **ลายมือชื่อ** | |
| 1. | นายปรีชา | ศรีรินทร์ | ประธานสภาเทศบาล | ปรีชา | ศรีรินทร์ |
| ๒. | นางโชคดี | หนูมี | รองประธานสภาเทศบาล | โชคดี | หนูมี |
| ๓. | นายเพลินจิต | อินทร์แก้ว | เลขานุการสภาเทศบาล | เพลินจิต | อินทร์แก้ว |
| ๔. | นายอนันต์ | พรหมปาน | สมาชิกสภาเทศบาล เขต 1 | อนันต์ | พรหมปาน |
| ๕. | นายสนั่น | คชนูด | สมาชิกสภาเทศบาล เขต ๑ | สนั่น | คชนูด |
| ๖. | นางบุญศรี | อารีย์ | สมาชิกสภาเทศบาล เขต ๑ | บุญศรี | อารีย์ |
| ๗. | นางสมศรี | แก้วไกรษร | สมาชิกสภาเทศบาล เขต ๑ | สมศรี | แก้วไกรษร |
| 8. | นายธนกฤษ | ส้มเขียวหวาน | สมาชิกสภาเทศบาล เขต 1 | ธนกฤษ | ส้มเขียวหวาน |
| 9. | นายนิยม | สายน้ำ | สมาชิกสภาเทศบาล เขต ๒ | นิยม | สายน้ำ |
| ๑0. | นายสุรศักดิ์ | ศรีสุวรรณ | สมาชิกสภาเทศบาล เขต ๒ | สุรศักดิ์ | ศรีสุวรรณ |
| 11. | นายอนุรักษ์ | ทองเกิด | สมาชิกสภาเทศบาล เขต ๒ | อนุรักษ์ | ทองเกิด |
| 1๒. | นายสมหมาย | แก้วศรีนวล | สมาชิกสภาเทศบาล เขต 2 | สมหมาย | แก้วศรีนวล |

**ผู้ไม่มาประชุม**

-

**ผู้เข้าร่วมประชุม**

๑. นายอนุวัตร นาคฤทธิ์ นายกเทศมนตรี อนุวัตร นาคฤทธิ์

๒. นายเมธา รอดจันทร์ รองนายกเทศมนตรี เมธา รอดจันทร์

3. นายสวงค์ เกิดบัวทอง รองนายกเทศมนตรี สวงค์ เกิดบัวทอง

4. นายกิตติ กลิ่นพงศ์ ที่ปรึกษานายกเทศมนตรี กิตติ กลิ่นพงศ์

5. นายศราวุธ หมื่นพันธ์ เลขานุการนายกเทศมนตรี ศราวุธ หมื่นพันธ์

6. นางพรประภา กลั่นสุวรรณ์ รองปลัดเทศบาล พรประภา กลั่นสุวรรณ์

เมื่อที่ประชุมพร้อม เลขานุการสภาเทศบาลได้เชิญท่านรองประธานสภาฯ จุดธูปเทียนบูชาพระรัตนตรัย แล้วท่านประธานสภาฯ ได้กล่าวเปิดประชุม แล้วดำเนินการประชุมตามระเบียบวาระดังต่อไปนี้

**นายปรีชา ศรีรินทร์**  สวัสดีสมาชิกสภาและผู้บริหารทุกท่าน วันนี้เป็นการประชุมสมัยสามัญสมัยที่**ประธานสภา** 1/2557 ซึ่งได้กำหนดประชุมในวันที่ 12 กุมภาพันธ์ เพราะได้รำลึกว่าเมื่อ วันที่ 12 กุมภาพันธ์ 2555 เราได้รับฉันทามติ จากประชาชนให้มาทำหน้าที่ แทน ซึ่งวันนี้ก็ครบ 2 ปีเต็ม

**ระเบียบวาระที่ ๑** **เรื่องประธานแจ้งให้ที่ประชุมทราบ**

**นายปรีชา ศรีรินทร์** 1.1 เรื่องโครงการเข้าใจ เข้าถึง พัฒนาหมู่บ้าน/ชุมชนเข็งแข็ง ประจำปี**ประธานสภา** งบประมาณ พ.ศ.2557 ของนายอำเภอทุ่งสง ซึ่งนายอำเภอทุ่งสงได้เชิญ ผ่านทางนายกเทศมนตรีให้สมาชิกทุกท่านเข้าร่วมโครงการ เนื่องจาก นายอำเภอเป็นชาวตำบลถ้ำใหญ่ จึงเลือกตำบลถ้ำใหญ่เป็นตำบลแรกในการ ทำโครงการนี้ เครื่องแต่งกายในหนังสือระบุว่าแต่งกายเครื่องแบบสีกากีก็ขอ เชิญนะครับ

1.2 ในวันที่ 24 กุมภาพันธ์ ศูนย์การเรียนรักลูกทุ่งสง ซึ่งเป็นโรงเรียนของ เด็กพิการจะเปิดเป็นทางการ โดยผู้อำนวยการศูนย์ศึกษาพิเศษของจังหวัด นครศรีธรรมราชมาเปิด และเชิญนายกเป็นประธาน ก็ขอเชิญสมาชิกทุกท่าน ร่วมเป็นเกียรติที่วัดถ้ำใหญ่

**ระเบียบวาระที่ 2 เรื่องรับรองรายงานการประชุมสภาเทศบาลตำบลถ้ำใหญ่ สมัยสามัญ สมัยที่ 4/2556 ครั้งที่ 1 เมื่อวันจันทร์ ที่ 11 เดือน พฤศจิกายน พ.ศ. ๒๕56 และ สมัยสามัญสมัยที่ 4/2556 ครั้งที่ 2 เมื่อวันศุกร์ ที่ 15 เดือน พฤศจิกายน พ.ศ. ๒๕๕6**

**นายปรีชา ศรีรินทร์**  ซึ่งรายงานการประชุมทั้ง 2 ฉบับอยู่ในมือท่านแล้ว ท่านคงได้อ่านทบทวน**ประธานสภา** แล้ว เป็นการประชุมสมัยที่ 4 ที่ติดต่อกัน 2 ครั้ง การประชุมสมัยสามัญที่ 4 ครั้งที่ 2 จึงไม่ได้มีการรับรองรายงานการประชุมสมัยสามัญที่ 4 ครั้งที่ 1 ท่านสมาชิกศึกษาดูแล้วผิดพลาดตรงไหนให้ท่านสมาชิกแสดงความคิดเห็น ครับ

**นายเพลินจิต อินทร์แก้ว** กราบเรียนท่านประธานสภา และเพื่อนสมาชิกทุกท่าน กระผมนายเพลินจิต **เลขานุการ** อินทร์แก้ว สมาชิกสภาเทศบาลเขต 2 ผมขอแก้ไขรายงานการประชุม ใน ระเบียบวาระที่ 3.5 ญัตติกำหนดสมัยประชุมสามัญประจำปี พ.ศ.2556 และสมัยประชุมสามัญสมัยแรกของปีถัดไป การกำหนดสมัยแรกของปี 2557 เราได้กำหนดไว้แล้ว โดยกำหนดสมัยประชุมสมัยสามัญสมัยแรก ใน วันที่ 12 กุมภาพันธ์ 2556 ดังนั้น การกำหนดสมัยประชุมตามระเบียบวาระ ที่ 3.5 จึงเป็นการกำหนดสมัยประชุมที่ซ้ำซ้อนกันครับ

**นางพรประภา กลั่นสุวรรณ์** กราบเรียนท่านประธานสภา สมาชิกสภา และท่านผู้บริหารทุกท่าน ดิฉัน**รองปลัดเทศบาล** นางพรประภา กลั่นสุวรรณ์ ตำแหน่งรองปลัดเทศบาล ตามระเบียบ ข้อบังคับการประชุมสภาท้องถิ่น การกำหนดสมัยประชุมสามัญประจำปีและ สมัยแรกของปีถัดไป จะต้องมาประชุมในสมัยแรกของปีนี้ ที่เราได้กำหนดไว้ ในสมัยสามัญที่ 4 ถือว่าการกำหนดการประชุมที่ไม่ถูกต้องตามระเบียบ ถ้าจะให้ถูกต้องตามระเบียบ ให้สมาชิกรับรองรายงานการประชุมเฉพาะวาระ ที่กำหนดไว้ ส่วน วาระที่ 3.5 ไม่ต้องรับรองรายงานการประชุม

**นายปรีชา ศรีรินทร์** สรุปว่าเรื่องรับรองรายงานการประชุมสภาเทศบาลตำบลถ้ำใหญ่ สมัยสามัญ **ประธานสภา** สมัยที่ 4/2557 ครั้งที่ 1 เมื่อวันที่ 11 พฤศจิกายน 2556 ถ้าไม่มีสมาชิก ท่านใดทักท้วงหรือแก้ไขถือว่ารับรองรายงานการประชุม และรายงานการ ประชุมสมัยสามัญ สมัยที่ 4/2556 ครั้งที่ 2 เมื่อวันที่ 15 พฤศจิกายน 2556 ถือว่ารับรองทุกระเบียบวาระยกเว้น ระเบียบวาระที่ 3.5 หน้า 9 ไม่ รับรองเพราะเป็นการประชุมที่ไม่เป็นไปตามระเบียบ

**ระเบียบวาระที่ 3 เรื่องเพื่อทราบ**

**3.1 นายกเทศมนตรีตำบลถ้ำใหญ่แถลงผลการปฏิบัติงานประจำปี 2556**

**นายปรีชา ศรีรินทร์** ญัตติ 3.1 นายกเทศมนตรีตำบลถ้ำใหญ่แถลงผลการปฏิบัติงานประจำปี **ประธานสภา** 2556 เชิญท่านนายกครับ

**นายอนุวัตร นาคฤทธิ์** กราบเรียนท่านประธานสภา และเพื่อนสมาชิกผู้ทรงเกียรติทุกท่าน **นายกเทศมนตรี**  ระเบียบวาระที่ 3 เรื่องเพื่อทราบรายงานแสดงผลการปฏิบัติงานตาม นโยบายที่ได้แถลงไว้ต่อสภาเทศบาลตำบลถ้ำใหญ่

เรียน ประธานสภาเทศบาลตำบลถ้ำใหญ่, สมาชิกสภาเทศบาลตำบลถ้ำใหญ่ ทุกท่าน

ด้วยบทบัญญัติรัฐธรรมนูญแห่งราชอาณาจักรไทย พุทธศักราช 2550 มาตรา 287 วรรค 3 ได้บัญญัติให้องค์กรปกครองส่วนท้องถิ่น จะต้องมีหน้าที่รายงานผลการดำเนินงานต่อประชาชนทุกปี เพื่อให้ประชาชน มีส่วนร่วมในการตรวจสอบและกำกับการบริหารจัดการองค์กรปกครองส่วน ท้องถิ่น และพระราชบัญญัติเทศบาล พ.ศ. 2496 แก้ไขเพิ่มเติมถึง (ฉบับที่ 13) พ.ศ. 2552 มาตรา 48 ทศ วรรคห้า บัญญัติให้นายกเทศมนตรีจัดทำ รายงานแสดงผลการปฏิบัติงานตามนโยบายที่ได้แถลงไว้ต่อสภาเทศบาลเป็น ประจำทุกปี กระผม **นายอนุวัตร นาคฤทธิ์** นายกเทศมนตรีตำบลถ้ำใหญ่ ได้แถลงนโยบายต่อสภาเทศบาลตำบลถ้ำใหญ่ เมื่อวันที่ 26 มีนาคม 2555 บัดนี้ ได้ครบกำหนดการปฏิบัติงาน 1 ปี ในรอบปีงบประมาณ พ.ศ. 2556 จึงรายงานผลการปฏิบัติงานของเทศบาลตำบลถ้ำใหญ่ ตามนโยบายที่ได้ แถลงไว้ต่อสภาเทศบาลตำบลถ้ำใหญ่ โดยได้นำนโยบายที่ได้แถลงไว้ต่อสภา เทศบาลมากำหนดเป็นยุทธศาสตร์และแนวทางการพัฒนาเทศบาลตำบลถ้ำ ใหญ่ เพื่อเป็นแนวทางการจัดทำโครงการและกิจกรรมต่างๆให้สอดคล้องกับ ความต้องการของประชาชนในเขตเทศบาลตำบลถ้ำใหญ่ ดังนี้

**วิสัยทัศน์การพัฒนาของเทศบาลตำบลถ้ำใหญ่**

"วิสัยทัศน์ก้าวไกล  ใส่ใจวัฒนธรรมและสิ่งแวดล้อม ถึงพร้อมโครงสร้าง พื้นฐาน เน้นงานการมีส่วนร่วมรวมน้อมนำเศรษฐกิจพอเพียง"

**ยุทธศาสตร์และแนวทางการพัฒนาเทศบาลตำบลถ้ำใหญ่**

1. **ยุทธศาสตร์การพัฒนาด้านการศึกษา ประกอบด้วย 4 แนวทางการพัฒนา ดังนี้**

**แนวทางการพัฒนา**

(1) เพิ่มช่องทางและโอกาสการรับรู้ข้อมูลข่าวสารให้แก่ประชาชน

(2) พัฒนาเด็กก่อนวัยเรียนและสนับสนุนการศึกษาแก่เด็กนักเรียน

(3) พัฒนาศักยภาพกลุ่มองค์กรภาคประชาชน

(4) ส่งเสริมด้านศาสนา วัฒนธรรมและภูมิปัญญาท้องถิ่น

1. **ยุทธศาสตร์การพัฒนาด้านสิ่งแวดล้อม ประกอบด้วย 3 แนวทางการพัฒนา ดังนี้**

**แนวทางการพัฒนา**

(1) บำบัดและกำจัดขยะและสิ่งปฏิกูล

(2) สร้างจิตสำนึกและความตระหนักในการจัดการสิ่งแวดล้อมและ ดำเนินการป้องกันมลภาวะ

(3) เพิ่มศักยภาพแหล่งท่องเที่ยว

1. **ยุทธศาสตร์การพัฒนาด้านการเมือง การบริหาร ประกอบด้วย 3 แนวทางการพัฒนา ดังนี้**

**แนวทางการพัฒนา**

(1) ส่งเสริมการมีส่วนร่วมของประชาชน

(2) ส่งเสริมระบบป้องกันและบรรเทาสาธารณภัย

(3) พัฒนาระบบการบริหารจัดการองค์กรปกครองส่วนท้องถิ่น

**4. ยุทธศาสตร์การพัฒนาด้านเศรษฐกิจ ประกอบด้วย 3 แนวทางการ พัฒนา ดังนี้**

**แนวทางการพัฒนา**

(1) พัฒนาและเพิ่มประสิทธิภาพการผลิต การตลาดให้แก่เกษตรกร

(2) เพิ่มศักยภาพกลุ่มทุนองค์กรประชาชน

(3) พัฒนาแหล่งน้ำเพื่อการเกษตร

**5. ยุทธศาสตร์การพัฒนาด้านคมนาคมและสาธารณูปโภค ประกอบด้วย 2 แนวทางการพัฒนา ดังนี้**

**แนวทางการพัฒนา**

(1) ก่อสร้าง ปรับปรุง บำรุง รักษาถนน สะพาน ทางเท้า ท่อระบายน้ำ

(2) พัฒนาแหล่งน้ำเพื่อการบริโภค

**6. ยุทธศาสตร์การพัฒนาด้านคุณภาพชีวิต ประกอบด้วย 3 แนว ทางการพัฒนา ดังนี้**

**แนวทางการพัฒนา**

(1) พัฒนาคุณภาพชีวิตตามเกณฑ์ จปฐ.

(2) ป้องกัน ต่อต้านยาเสพติดและรักษาความปลอดภัย

(3) ก่อสร้างและปรับปรุงศาสนสถาน

จากการนำนโยบายแปลงไปสู่การปฏิบัติด้วยการจัดทำโครงการหรือกิจกรรม ต่างๆเพื่อพัฒนาท้องถิ่น และสอดคล้องกับความต้องการของประชาชนในเขต เทศบาลตำบลถ้ำใหญ่ ในรอบปีงบประมาณ พ.ศ. 2556 ได้ดำเนินการจัดทำ โครงการและกิจกรรมต่างๆ ตามยุทธศาสตร์ที่ได้กำหนดไว้ ดังนี้

**1.ยุทธศาสตร์การพัฒนาด้านการศึกษา**

- โครงการที่ดำเนินการแล้วเสร็จ จำนวน 8 โครงการ

1 . โครงการ/ กิจกรรมเกี่ยวกับงานรัฐพิธี ,ประเพณี ,ส่งเสริมทำนุบำรุง ศาสนา งบประมาณ 264,250 บาท

- ด้านรัฐพิธีต่างๆ 98,554 บาท

- ด้านประเพณี 99,696 บาท

- ด้านทำนุบำรุงศาสนา 66,000 บาท

2 . โครงการ /กิจกรรม ส่งเสริมการจัดการศึกษาทุกประเภทตลอดชีวิต

งบประมาณ 9,100 บาท

1. โครงการสนับสนุนค่าใช้จ่ายการบริหารสถานศึกษา

งบประมาณ 1,020,520 บาท

1. โครงการ/กิจกรรมทางด้านกีฬาทุกประเภท

งบประมาณ 614,195 บาท

1. โครงการล้านความสุขวันเด็กแห่งชาติ

งบประมาณ 280,760 บาท

1. โครงการ/กิจกรรมสำหรับศูนย์พัฒนาเด็กเล็ก ทั้ง 3 ศูนย์

งบประมาณ 99,995 บาท

7 . โครงการ/กิจกรรมที่กองการศึกษาสนับสนุนหน่วยงานอื่น

งบประมาณ 57,900 บาท

1. อุดหนุนส่วนราชการ/องค์กรปกครองส่วนท้องถิ่น/กิจการที่เป็นสาธารณประโยชน์ งบประมาณ 2,011,000 บาท

* อุดหนุน อบต.นาหลวงเสน (15,000 บาท)
* อุดหนุนที่ทำการปกครองอำเภอทุ่งสง (52,000 บาท)

(ประเพณีเดือนสิบ 15,000 บาท)

(ประเพณีแห่ผ้าขึ้นธาตุ 5,000 บาท)

(จัดงานรัฐพิธี 7,000 บาท)

(ประเพณีชักพระ 25,000 บาท)

* อุดหนุนค่าอาหารกลางวันสำหรับโรงเรียนในสังกัด สพฐ (1,794,000 บาท)
* อุดหนุนวัดในเขตเทศบาล (150,000)
* โครงการที่อยู่ระหว่างดำเนินการ จำนวน 1 โครงการ

1. โครงการปรับปรุงอาคารศูนย์พัฒนาเด็กเล็กทั้ง 3 ศูนย์

งบประมาณ 457,000 บาท

* โครงการที่ไม่ได้ดำเนินการ จำนวน 1 โครงการ

1. โครงการก่อสร้างรั้วศูนย์พัฒนาเด็กเล็กบ้านน้ำพุ

**2.ยุทธศาสตร์การพัฒนาด้านสิ่งแวดล้อม**

- โครงการที่ดำเนินการแล้วเสร็จ จำนวน 1 โครงการ

1. การจ้างเหมาบริการกำจัดขยะโดยวิธีฝังกลบ งบประมาณ 1,136,360 บาท

**3.ยุทธศาสตร์การพัฒนาด้านการเมือง การบริหาร**

- โครงการที่ดำเนินการแล้วเสร็จ จำนวน 6 โครงการ

1. โครงการจัดกิจกรรมเนื่องในวันเทศบาล

งบประมาณ 29,750 บาท

1. โครงการป้องกันและแก้ไขปัญหาอุบัติเหตุทางถนน

งบประมาณ 63,360 บาท

1. โครงการฝึกอบรม /ทบทวน อปพร.

งบประมาณ 161,780 บาท

1. โครงการจัดเวทีประชาคมหมู่บ้าน

งบประมาณ 18,350 บาท

1. โครงการวันกตัญญู รดน้ำดำหัวขอพรผู้ใหญ่

งบประมาณ 99,640 บาท

1. การจัดซื้อครุภัณฑ์ของสำนักปลัดเทศบาลและกองต่างๆ

งบประมาณ 719,473 บาท แยกเป็น

**- สำนักปลัดเทศบาล 197,950 บาท**

1. เก้าอี้สำนักงาน จำนวน 4 ชุด งบประมาณ 6,000 บาท

2. เครื่องทำน้ำร้อน น้ำเย็น จำนวน 2 เครื่อง งบประมาณ 14,500 บาท

3. เครื่องโทรสาร จำนวน 1 เครื่อง งบประมาณ 4,490 บาท

4. เครื่องปรับอากาศพร้อมติดตั้ง ขนาดไม่เกิน 50,000 บีทียู จำนวน 1 เครื่อง งบประมาณ 56,000 บาท

5. ชั้นวางเอกสาร(ชั้นกลาง) จำนวน 1 ตัว งบประมาณ 1,100 บาท

6. ชั้นวางเอกสาร(ชั้นสูง) จำนวน 3 ตัว งบประมาณ 3,600 บาท

7. ตู้เอกสาร(ตู้เหล็ก) จำนวน 1 ตู้ งบประมาณ 4,500 บาท

8. โต๊ะทำงานพร้อมเก้าอี้ จำนวน 2 ชุด งบประมาณ 12,000 บาท

9. โต๊ะทำงานพร้อมเก้าอี้สำหรับรองปลัดเทศบาลและหัวหน้าสำนัก ปลัดเทศบาล จำนวน 2 ชุด งบประมาณ 29,000 บาท

10. โทรศัพท์มือถือ จำนวน 1 เครื่อง งบประมาณ 3,490 บาท

11. เครื่องคอมพิวเตอร์ จำนวน 4 เครื่อง งบประมาณ 47,800 บาท

12. เครื่องพิมพ์ จำนวน 3 เครื่อง งบประมาณ 15,470 บาท

**- กองคลัง 88,052 บาท**

1. โต๊ะทำงานพร้อมเก้าอี้สำหรับผู้อำนวยการกองคลัง จำนวน 1 ชุด งบประมาณ 14,900 บาท

2. ตู้เหล็กเก็บเอกสาร ชนิด 2 บาน จำนวน 3 ตู้

งบประมาณ 20,700 บาท

3. เก้าอี้ทำงาน จำนวน 3 ตัว งบประมาณ 4,500 บาท

4. เครื่องคอมพิวเตอร์ จำนวน 1 ชุด งบประมาณ 17,189 บาท

5. เครื่องคอมพิวเตอร์ชนิดพกพา จำนวน 1 ชุด งบประมาณ 17,303 บาท

6. เครื่องสำรองไฟ จำนวน 3 เครื่อง งบประมาณ 7,470 บาท

7. เครื่องพิมพ์ จำนวน 1 เครื่อง งบประมาณ 5,990 บาท

**- กองการศึกษา 191,281 บาท**

1. กล้องถ่ายรูป จำนวน 1 ตัว งบประมาณ 17,900 บาท

2. เครื่องพัฒนาการเด็ก สำหรับ 3 ศูนย์ งบประมาณ 99,000 บาท

3. เครื่องคอมพิวเตอร์ชนิดพกพา จำนวน 1 ชุด งบประมาณ 17,303 บาท

4. เครื่องพิมพ์ จำนวน 1 เครื่อง งบประมาณ 13,078 บาท

5. ป้ายศูนย์พัฒนาเด็กเล็ก งบประมาณ 44,000 บาท

**- กองช่าง 242,190 บาท**

1. ครุภัณฑ์สำนักงานกองช่าง งบประมาณ 6,000 บาท

2. เครื่องสูบน้ำและปั้มหอยโข่ง งบประมาณ 60,600 บาท

3. ครุภัณฑ์ก่อสร้าง งบประมาณ 70,000 บาท

4. ครุภัณฑ์ไฟฟ้าและวิทยุ งบประมาณ 38,280 บาท

5. กล้องถ่ายรูป จำนวน 1 ตัว งบประมาณ 8,990 บาท

6. เครื่องคอมพิวเตอร์ จำนวน 1 ชุด งบประมาณ 23,730 บาท

7. เครื่องคอมพิวเตอร์โน้ตบุ๊ค จำนวน 1 ชุด งบประมาณ 18,990 บาท

8. เครื่องสำรองไฟ จำนวน 1 เครื่อง งบประมาณ 5,400 บาท

9. เครื่องพิมพ์ จำนวน 1 เครื่อง งบประมาณ 10,200 บาท

* โครงการที่ไม่ได้ดำเนินการ จำนวน 2 โครงการ

1. โครงการจัดกิจกรรมเทศบาลเคลื่อนที่
2. โครงการอบรมลูกเสือชาวบ้าน/ทบทวน ประจำปี พ.ศ. 2556

**4.ยุทธศาสตร์การพัฒนาด้านเศรษฐกิจ**

- โครงการที่ไม่ได้ดำเนินการ จำนวน 1 โครงการ

1. การสนับสนุนศูนย์ถ่ายทอดเทคโนโลยีการเกษตรประจำตำบล

(ค่าตอบแทนคณะกรรมการศูนย์ถ่ายทอดเทคโนโลยี)

**5.ยุทธศาสตร์การพัฒนาด้านคมนาคมและสาธารณูปโภค**

* โครงการที่ดำเนินการแล้วเสร็จ จำนวน 8 โครงการ

1. อุดหนุนการไฟฟ้าส่วนภูมิภาคอำเภอทุ่งสง งบประมาณ

596,460.16 บาท

1. โครงการก่อสร้างถนนผิวทางแบบแอสฟัลท์ติกคอนกรีต ซอยบ้านนายส้าน ม.3 งบประมาณ 484,000 บาท
2. โครงการขุดลอกทางระบายน้ำพร้อมวางท่อ สายเขาหน้าแดง – หน้าอวด ม. 10 งบประมาณ 49,500 บาท
3. โครงการขุดลอกห้วยบ้านนายสาย-ห้วยชัน ม.4

งบประมาณ 52,900 บาท

1. โครงการปรับปรุงถนนสายสามแยกบ้านนางเก้า ม.4

งบประมาณ 627,000 บาท

1. โครงการก่อสร้างผิวทางแบบแอสฟัลท์ติกคอนกรีต สายโหลกแพ-บ้านนางถ้อง ม.8 งบประมาณ 612,000 บาท
2. โครงการก่อสร้างถนนคอนกรีตเสริมเหล็กสายน้ำรอบ – คลองขลบ ม. 3-9 งบประมาณ 618,000 บาท
3. โครงการขยายเขตระบบประปาภูมิภาคซอยหน้าผึ้ง ม.5

งบประมาณ 151,833 บาท

* โครงการที่อยู่ระหว่างดำเนินการ จำนวน 8 โครงการ

1. โครงการก่อสร้างคูระบายน้ำ คสล. หมู่ที่ 9

งบประมาณ 182,000 บาท

1. โครงการก่อสร้างลานกีฬา ม.7บ้านไสใหญ่เหนือ

งบประมาณ 500,000 บาท

1. โครงการก่อสร้างหอถังประปาทรงลูกบอล ม.6

งบประมาณ 358,500 บาท

1. โครงการขยายเขตระบบประปาภูมิภาค ถนนสายหนองรังไก่ –บ้านเปิก ม.8 งบประมาณ 180,000 บาท
2. โครงการปรับปรุงถนนปูทับผิวจราจรลาดยางแอสฟัลท์ติกคอนกรีตถนนซอยโรงสี ม.4 งบประมาณ 1,630,000 บาท
3. โครงการปรับปรุงผิวทางแบบแอสฟัลท์ติกคอนกรีต ซ.วาสนา 2 ม.7

งบประมาณ 879,000 บาท

1. โครงการปรับปรุงผิวทางแบบแอสฟัลท์ติกคอนกรีต ซ.มหาราช 1 ม.7

งบประมาณ 850,000 บาท

1. โครงการปรับปรุงระบบประปา ม.4 งบประมาณ 300,000 บาท

* โครงการที่ไม่ได้ดำเนินการ จำนวน 1 โครงการ

1. โครงการปรับปรุงถนนสายสี่แยกบ้านผู้ใหญ่พล ม. 10

**6.ยุทธศาสตร์การพัฒนาด้านคุณภาพชีวิต**

* โครงการที่ดำเนินการแล้วเสร็จ จำนวน 4 โครงการ

1. โครงการรณรงค์กำจัดลูกน้ำยุงลายป้องกันโรคไข้เลือดออก

งบประมาณ 45,620 บาท

1. โครงการส่งเสริมสุขภาพโดยการแข่งขันจักรยานเสือภูเขา

งบประมาณ 30,000 บาท

1. โครงการควบคุมและป้องกันโรคพิษสุนัขบ้า

งบประมาณ 47,940 บาท

1. อุดหนุนอาสาสมัครสาธารณสุขหมู่บ้าน

งบประมาณ 100,000 บาท

* โครงการที่ไม่ได้ดำเนินการ จำนวน 2 โครงการ

1. โครงการจัดตั้งศูนย์บริการการแพทย์ฉุกเฉิน

ตอนนี้ยังไม่ได้จัดตั้งศูนย์ ได้มอบหมายกองสาธารณสุขพยายามจัดตั้งแล้วแต่รถที่ได้รับจาก อบจ.เป็นอุปสรรคอยู่เพราะตามระเบียบยังไม่สามารถเบิกเงินค่าน้ำมันจากเทศบาลได้ ตอนนี้หาแนวทางแก้ไขอยู่

1. โครงการป้องกันและแก้ไขปัญหายาเสพติด

ตลอดระยะเวลาในการบริหารงานที่ผ่านมา กระผมพร้อมด้วยคณะ ผู้บริหารเทศบาลตำบลถ้ำใหญ่ขอขอบคุณทุกท่านที่มีส่วนร่วมในการ สนับสนุนและส่งเสริมการปฏิบัติงาน ส่งผลให้การดำเนินงานประสบ ผลสำเร็จด้วยดีตลอดมา และจะมุ่งมั่นพัฒนาเทศบาลตำบลถ้ำใหญ่ในทุกๆ ด้านเพื่อคุณภาพชีวิตที่ดีขึ้นของประชาชนในเขตเทศบาลตำบลถ้ำใหญ่ต่อไป ขอบคุณครับ

**นายปรีชา ศรีรินทร์** โครงการทั้งหมดนี้สภาได้อนุมัติไปให้ผู้บริหารดำเนินการปี 2556 ก็อยู่ในมือ**ประธานสภา** ทุกท่าน แล้วจะเห็นว่าบางโครงการยังไม่ได้ดำเนินการ บางโครงการอยู่ ระหว่าง ดำเนินการ ท่านสมาชิกท่านอื่นมีอะไรสงสัยบ้าง ถ้าไม่มีผมจะ ดำเนินการประชุมต่อ

**ระเบียบวาระที่ 4** **เรื่องเพื่อพิจารณา**

**4.1 ญัตติ ขออนุมัติจ่ายขาดเงินสะสม เพื่อซ่อมรถตักหน้าขุดหลัง(JCB)**

**นายปรีชา ศรีรินทร์** ญัตติ 4.1 ขออนุมัติจ่ายขาดเงินสะสม เพื่อซ่อมรถตักหน้าขุดหลัง(JCB) เชิญ **ประธานสภา** ผู้บริหารครับ

**นายสวงค์ เกิดบัวทอง** กราบเรียนท่านประธานสภา และเพื่อนสมาชิกทุกท่าน ญัตติ 4.1 ขออนุมัติ**รองนายกเทศมนตรี** จ่ายขาดเงินสะสม เพื่อซ่อมรถตักหน้าขุดหลัง (JCB) ก็เป็นระยะเวลาที่นาน พอสมควรที่เราเสียโอกาส หลังจากเกิดน้ำท่วม ถนนชำรุดเราไม่ได้ใช้รถ JCB ในการดำเนินการ ด้วยความจำเป็น ด้านงบประมาณจำกัดในการจัดซ่อม อยากเรียนให้ท่านสมาชิกทราบว่ามีความจำเป็นในการใช้รถจึงขออนุมัติสภา แห่งนี้จ่ายขาดเงินสะสม

**หลักการ**

เพื่อเป็นการดำเนินงานตามอำนาจหน้าที่ ที่กำหนดไว้ในพระราชบัญญัติเทศบาล พ.ศ. ๒๔๙๖ และแก้ไขเพิ่มเติมถึงฉบับที่ ๑๓ พ.ศ. ๒๕๕๒ มาตรา ๕๐ (๒) ซึ่งบัญญัติว่า เทศบาลต้องจัดให้มีและบำรุงทางบกทางน้ำ เพื่อบรรเทาความเดือดร้อนของประชาชน โดยเทศบาลตำบลถ้ำใหญ่ ได้ตั้งงบประมาณไว้ในเทศบัญญัติงบประมาณรายจ่ายประจำปี ๒๕57 แผนงานเคหะและชุมชน งานบริหารทั่วไปเกี่ยวกับเคหะและชุมชน หมวดค่าครุภัณฑ์ ประเภทค่าบำรุงรักษาและปรับปรุงครุภัณฑ์ หน้า 77 ข้อ 1.3.3 ตั้งงบประมาณไว้ 300,000.- บาท ณ วันที่ 16 มกราคม 2557 งบประมาณคงเหลือ 246,320 บาท

**เหตุผล**

เนื่องจากมีความจำเป็นที่จะต้องซ่อมรถตักหน้าขุดหลัง (JCB) ให้ใช้งานได้ตามปกติ เพื่อใช้แก้ไขปัญหาความเดือดร้อนของพี่น้องประชาชน เช่น การขุดลอกคูคลอง การปรับปรุงถนน เป็นต้น โดย บริษัท สยามกลการอะไหล่ จำกัด ได้เสนอราคาซ่อม เป็นเงิน 267,579.18 บาท ซึ่งงบประมาณคงเหลือที่มีอยู่ไม่เพียงพอในการซ่อมแซม หากจะโอนงบประมาณเพิ่ม หมวดรายจ่ายอื่นยังมีการใช้จ่ายอยู่เกรงว่าถ้าโอนงบประมาณมาแล้วจะไม่พอจ่าย จึงอาศัยอำนาจตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษา และการตรวจเงินขององค์กรปกครองส่วนท้องถิ่น พ.ศ. ๒๕๔๘ ข้อ ๘๙ ที่กำหนดให้การจ่ายขาดเงินสะสม เพื่อบริการสังคมและชุมชนหรือเพื่อบำบัดความเดือดร้อนของประชาชน ต้องได้รับความเห็นชอบจากสภาท้องถิ่น ดังนั้น จึงเสนอญัตตินี้เข้าสภา เพื่อพิจารณาอนุมัติให้จ่ายขาดเงินสะสม จำนวน **267,579.18** บาท

**นายสุรศักดิ์ ศรีสุวรรณ** กราบเรียนท่านประธานที่เคารพ และเพื่อนสมาชิกทุกท่าน ผมนายสุรศักดิ์ **สมาชิกสภาเทศบาล เขต 2** ศรีสุวรรณ สมาชิกสภา เขตที่ 2 ญัตติ 4.1 ขออนุมัติจ่ายขาดเงินสะสม เพื่อ ซ่อมรถตักหน้าขุดหลัง(JCB) ผมว่ายังขาดรายละเอียดว่าเราซ่อมอะไรบ้าง และทางบริษัทที่ซ่อม รับประกันการซ่อมกี่เดือน ระหว่างรอรายละเอียด ขอ เสนอท่านประธานพักสัก 10 นาทีครับ

**พักการประชุม 10 นาที ประชุมต่อเวลา 10.50 น.**

**นายปรีชา ศรีรินทร์** ท่านสุรศักดิ์ ศรีสุวรรณ ได้ทักท้วงเรื่องรายละเอียดเกี่ยวกับการจ่ายขาดเงิน**ประธานสภา** สะสมในการซ่อมรถตักหน้าขุดหลัง ตอนนี้รายละเอียดอยู่ในมือท่านสมาชิก แล้ว ให้ท่านดูรายละเอียด มีข้อซักถามเชิญถามได้ครับ

**นายธนกฤษ ส้มเขียวหวาน** กราบเรียนท่านประธานที่เคารพ และเพื่อนสมาชิกทุกท่าน ผมนายธนกฤษ **สมาชิกสภาเทศบาล เขต 1** ส้มเขียวหวาน สมาชิกสภาเขต 1 ญัตติ 4.1ขออนุมัติจ่ายขาดเงินสะสม เพื่อ ซ่อมรถตักหน้าขุดหลัง(JCB) โดยมีบริษัทเสนอราคามาทางเทศบาล ผมเห็นมี การเสนอราคามาแค่บริษัทเดียว ไม่ทราบว่าการจัดซื้อจัดจ้างที่เกิน 1 แสน บาท เกี่ยวกับการดำเนินการดังกล่าว ต้องมีผู้รับจ้างเกินกว่า 1 ห้างร้าน หรือไม่ และไม่ทราบมีกี่ห้างร้านที่มาเสนอราคา ขอให้ทางผู้บริหารชี้แจงด้วย ครับ

**นายสวงค์ เกิดบัวทอง** กราบเรียนท่านประธานสภา และเพื่อนสมาชิกทุกท่าน จริงๆแล้วมีหลาย **รองนายกเทศมนตรี** บริษัทที่มาเสนอราคา แต่เราเลือกบริษัทที่เสนอราคามาต่ำที่สุดครับ

**นายปรีชา ศรีรินทร์** ผู้บริหารชี้แจงว่าได้เลือกบริษัทที่เสนอราคาต่ำที่สุด มีสมาชิกท่านใดจะ**ประธานสภา** ซักถามท่านนายกเพิ่มเติมหรือไม่ครับ ท่านนายกมีอะไรจะเพิ่มเติมเชิญครับ

**นายอนุวัตร นาคฤทธิ์** กราบเรียนท่านประธานสภาและเพื่อนสมาชิกผู้ทรงเกียรติทุกท่านจริงๆ แล้ว**นายกเทศมนตรี** มีบริษัทที่เสนอราคามาหลายบริษัทแต่บริษัทสยามกลการอะไหล่ จำกัด เป็น ผู้ชำนาญการและเป็นตัวแทนการขายรถ JCB การซ่อมเมื่อซ่อมแล้วเราต้อง ใช้ได้จริง ซึ่งความน่าเชื่อถือของบริษัทนี้สามารถเชื่อถือได้ และราคาก็ไม่สูง กว่าร้านอื่นๆ แต่จะซ่อมที่ถูกกว่านี้ก็สามารถทำได้ แต่คุณภาพจะน้อยกว่า และตามที่ท่านธนกฤษถาม การจัดซื้อจัดจ้างมีหลายวิธี การจัดซื้อจัดจ้าง แบบนี้เป็นกรณีเชี่ยวชาญเฉพาะทาง จ้างโดยวิธีพิเศษได้

**นายเพลินจิต อินทร์แก้ว** กราบเรียนท่านประธานสภา และเพื่อนสมาชิกทุกท่าน ตามที่ผู้บริหารขอ**เลขานุการ** อนุมัติจ่ายขาดเงินสะสม ผมนั่งดูรายละเอียดมีรายละเอียดการซ่อมทั้งหมด 48 รายการ ถือว่าเยอะ อยากเรียนผ่านท่านประธานไปยังผู้บริหาร อยากให้ กำชับพนักงานขับรถช่วยดูแลเบื้องต้น อย่างน้อยการซ่อมจะไม่เยอะขนาดนี้

**นายปรีชา ศรีรินทร์** มีสมาชิกท่านใดจะถามอีก ถ้าไม่มีจะขอมติที่ประชุม ญัตติ 4.1ญัตติ ขอ**ประธานสภา** อนุมัติจ่ายขาดเงินสะสม เพื่อซ่อมรถตักหน้าขุดหลัง (JCB) สมาชิกท่านใดเห็น ควรอนุมัติให้มีการจ่ายขาดเงินสะสม เพื่อซ่อมรถตักหน้าขุดหลัง (JCB) กรุณายกมือครับ

**ที่ประชุม** มีมติเห็นชอบ 11 เสียง งดออกเสียง 1 เสียง

**4.2 ญัตติ การกำหนดสมัยประชุมสามัญ ประจำปี พ.ศ.๒๕๕7 และ**

**สมัยประชุมสามัญสมัยแรกของปีถัดไป**

**นายปรีชา ศรีรินทร์** 4.2 ญัตติ การกำหนดสมัยประชุมสามัญ ประจำปี พ.ศ.๒๕๕7 และ

**ประธานสภา** สมัยประชุมสามัญสมัยแรกของปีถัดไป สมาชิกท่านใดจะเสนอ เชิญครับ

**นายเพลินจิต อินทร์แก้ว** กราบเรียนท่านประธานสภา และเพื่อนสมาชิกทุกท่าน กระผมนายเพลินจิต **เลขานุการ** อินทร์แก้ว สมาชิกสภาเทศบาล เขต 2 ตามวาระที่ 4.2 ญัตติ การกำหนด สมัยประชุมสามัญ ประจำปี พ.ศ.๒๕๕7 และสมัยประชุมสามัญสมัยแรก ของปีถัดไป ผมขอเสนอสมัยการประชุมดังนี้

สมัยที่ 2 ตั้งแต่วันที่ 1 – 30 มิถุนายน 2557

สมัยที่ 3 ตั้งแต่วันที่ 1 – 30 กันยายน 2557

สมัยที่ 4 ตั้งแต่วันที่ 1 – 30 พฤศจิกายน 2557

สมัยแรกของปีถัดไป ตั้งแต่วันที่ 1 กุมภาพันธ์ - 2 มีนาคม 2558

**นายปรีชา ศรีรินทร์** ท่าน สท.เพลินจิต ได้เสนอสมัยประชุม ดังนี้

**ประธานสภา** สมัยที่ 2 ตั้งแต่วันที่ 1 – 30 มิถุนายน 2557

สมัยที่ 3 ตั้งแต่วันที่ 1 – 30 กันยายน 2557

สมัยที่ 4 ตั้งแต่วันที่ 1 – 30 พฤศจิกายน 2557

สมัยแรกของปีถัดไป ตั้งแต่วันที่ 1 กุมภาพันธ์ - 2 มีนาคม 2558

สมาชิกท่านใดมีความเห็นเป็นอย่างอื่นขอให้เสนอครับ ถ้าไม่มี ผมขอมติที่ ประชุม ญัตติ 4.2 ญัตติการกำหนดสมัยประชุมสามัญ ประจำปีพ.ศ.๒๕๕7 และสมัยประชุมสามัญสมัยแรกของปีถัดไป สมาชิกท่านใดเห็นด้วยกับสมัย ประชุมที่ท่านเพลินจิตเสนอ กรุณายกมือครับ

**ที่ประชุม** มีมติเห็นชอบ 11 เสียง งดออกเสียง 1 เสียง

**ระเบียบวาระที่ 5** **ญัตติอื่นๆ**

**5.1 หารือเรื่อง การดำเนินการก่อสร้างสำนักงานเทศบาล**

**นายปรีชา ศรีรินทร์** ท่านนายกเทศมนตรีจะขอหารือกับท่านสมาชิก เรื่อง การดำเนินการก่อสร้าง**ประธานสภา** สำนักงานเทศบาลเชิญท่านนายกครับ

**นายอนุวัตร นาคฤทธิ์** กราบเรียนท่านประธานสภาและเพื่อนสมาชิกผู้ทรงเกียรติทุกท่านสำนักงาน**นายกเทศมนตรี** เทศบาลเปรียบเหมือนบ้าน อย่างน้อยก็เป็นหน้าตาของตำบล อีกอย่างตอนนี้ ในสำนักงานแออัดมาก และปี 2558 นี้ ก็จะเข้าสู่ประชาคมอาเซียน เราน่า จะปรับสำนักงานเพื่อรองรับการพัฒนา ทางผู้บริหารมีแนวคิดว่าจะสร้าง สำนักงานหลังใหม่แต่ต้องนำมาปรึกษาหารือกับท่านสมาชิกก่อนว่าเห็นด้วย หรือไม่กับแนวคิดนี้ เพราะจะได้ให้กองช่างดำเนินการส่วนที่เกี่ยวข้องต่อไป สถานที่ก่อสร้างน่าจะเป็นที่เดิม ผมให้กองช่างสำรวจมีเนื้อที่เกือบ 4 ไร่ ตอน แรกมีคนอุทิศที่ให้แต่ไม่พอ ถ้าจะซื้อที่ดินก็ราคาสูง เบื้องต้นนี้ขอทราบความ คิดเห็นจากท่านสมาชิกว่าเห็นด้วยหรือไม่ ถ้าเห็นด้วยผมจะได้ให้กองช่าง ออกแบบ เพื่อจะได้ประมาณราคาการก่อสร้างสำนักงานเทศบาลนี้ ส่วน แหล่งที่มาของเงินโดยใช้การกู้ยืมเงินจากสำนักงานเงินทุนส่งเสริมกิจการ เทศบาล ถ้าไม่เพียงพอก็ไปกู้ยืมเงินจากธนาคารพาณิชย์ ผมขอให้ท่าน สมาชิกช่วยกันแสดงความคิดเห็นครับ

**นายปรีชา ศรีรินทร์** ท่านนายกเทศมนตรีขอหารือกับท่านสมาชิกว่าเห็นด้วยกับการสร้าง**ประธานสภา** สำนักงานใหม่หรือไม่ สมาชิกท่านใดมีความคิดเห็นอย่างไรบ้าง ผมจะไม่ถาม เป็นมติว่าเห็นควรหรือไม่แต่ให้สมาชิกแสดงความคิดเห็นกัน เพื่อให้ผู้บริหาร นำไปวิเคราะห์ เชิญท่านสุรศักดิ์ครับ

**นายสุรศักดิ์ ศรีสุวรรณ** กราบเรียนท่านประธานที่เคารพ และเพื่อนสมาชิกทุกท่าน เรื่องการก่อสร้าง **สมาชิกสภาเทศบาล เขต 2** สำนักงานมันเป็นหน้าตาของตำบล ผมเห็นด้วย ถ้าเรากู้เงินมาเพื่อสร้าง สำนักงานเทศบาล เราควรให้โครงสร้างพื้นฐานของตำบลพร้อมด้วย ไม่ใช่ หน้าบ้านเราสะอาด แต่หลังบ้านดูไม่ได้เลย ควรจะพัฒนาไปพร้อมกัน ไม่ใช่ ว่าสำนักงานเทศบาลสวยงาม แต่โครงสร้างพื้นฐานยังแย่ผมไม่เห็นด้วย

**นายอนุวัตร นาคฤทธิ์** กราบเรียนท่านประธานสภาและเพื่อนสมาชิกผู้ทรงเกียรติทุกท่านผมก็มีแนว**นายกเทศมนตรี** คิดเดียวกันกับท่าน สท.สุรศักดิ์ คือเราจะพ่วงด้วยการทำประโยชน์ให้พี่น้อง ประชาชน คือการดำเนินการด้านโครงสร้างพื้นฐาน เพราะอย่างน้อยเราไม่ได้ ซื้อที่ดินในการก่อสร้างสำนักงานเราประหยัดไปมาก และเทศบาลตำบลจะกู้ เงินได้ไม่เกิน 50 ล้านบาท โดยความเห็นชอบของผู้ว่าราชการจังหวัด แต่ แนวคิดของผม คือ ไม่ก่อหนี้ผูกพันจนเต็มพิกัด แต่เราก็ดูให้สมน้ำสมเนื้อ การก่อสร้างสำนักงานก็ให้ดูดีใช้ประโยชน์ได้เต็มพื้นที่ และพื้นที่ที่พี่น้อง ประชาชนได้รับความเดือดร้อน ต้องได้รับการแก้ไขซึ่งจะรองบประมาณใน เทศบัญญัติอย่างเดียวอีกแปดปีก็ไม่เสร็จ ก็มีแนวคิดแบบเดียวกันครับท่าน ประธานครับ

**นายปรีชา ศรีรินทร์** ท่านสมาชิกท่านใดอยากรู้รายละเอียดเพิ่มเติม เชิญซักถามได้ครับ**ประธานสภา**

**นายเพลินจิต อินทร์แก้ว** กราบเรียนท่านประธานสภา และเพื่อนสมาชิกทุกท่าน จากวาระที่ 5.1 ท่าน**เลขานุการ** นายกหารือเรื่อง การดำเนินการก่อสร้างสำนักงานเทศบาล ผมเห็นด้วยนะ ครับ เพราะมันเป็นหน้าตาของตำบลและสถานที่ทำงานทุกท่านก็เห็นว่าแออัด และที่ท่านสุรศักดิ์ได้เสนอ ถือว่าเป็นเรื่องที่ดีมาก เพราะถ้าเราจะเอา งบประมาณจากการเก็บภาษีอย่างเดียวเพื่อมาพัฒนาโครงสร้างพื้นฐานมัน คงไม่เพียงพอ หากเราจะกู้เงินมาก่อสร้างสำนักงานเทศบาลอยู่แล้วก็พ่วง โครงสร้างพื้นฐานไปด้วย จะเป็นเรื่องดี ขอบคุณครับ

**นายปรีชา ศรีรินทร์** ผมขอสรุปว่า สมาชิกส่วนใหญ่เห็นด้วยให้ก่อสร้างสำนักงานเทศบาล ท่าน**ประธานสภา** นายกจะได้ดำเนินการต่อโดยออกแบบ แล้วให้สมาชิกดูอีกครั้งว่าถูกใจหรือไม่ งบประมาณเท่านี้เห็นชอบหรือไม่

เรื่องอื่นๆต่อไป คือท่าน สท.ธนกฤษ ได้ตั้งเรื่องมาคือเรื่องที่ดินทำกิน ของประชาชน ที่อาศัยอยู่ในพื้นที่สาธารณะ ที่ป่าสงวน ที่อุทยานแห่งชาติ ที่ทุ่งสงวนเลี้ยงสัตว์ เพื่อดำเนินการออกเป็นโฉนดชุมชน หลายพื้นที่ ดำเนินการเกือบเสร็จแล้ว แต่ตำบลเรายังไม่ได้ขับเคลื่อนเนื่องจากผู้มีส่วนได้ ส่วนเสียไม่อยากแสดงตัวมาร่วมมือกับเรา คือเขามีที่ดินในเขตทับซ้อนแต่ไม่ แสดงตัวออกมา การดำเนินการโดยคณะกรรมการระดับพื้นที่เสนอไปที่ จังหวัด จังหวัดเสนอไประดับชาติ ที่ผ่านมาผมเคยเข้าร่วมประชุม หลายพื้น ที่มานำเสนอผลงานว่าดำเนินการไปกี่ขั้นตอนแล้ว อุปสรรคของเราคือไม่ สามารถนำบุคคลเป้าหมายมาได้ เดือนที่แล้วมีการอนุมัติงบประมาณมา ตำบลละ 350,000 บาท เพื่อดำเนินการ โดยมีเป้าหมายช่วยเหลือตำบลละ 2 ล้าน บาท เขายังให้โอกาสตำบลถ้ำใหญ่ถึงเดือน มีนาคม คุณธนกฤษกับ ผมก็มาหารือกับท่านนายก ถ้าจะดำเนินการเราต้องมีคณะทำงานและ เจ้าหน้าที่ที่ช่วยบันทึกข้อมูล เรื่องนี้สมาชิกท่านใดมีข้อสงสัยขอให้ถามครับ

มีอีกเรื่อง เรื่องรถที่ อบจ.ให้มา ที่ท่านนายกบอกว่ามันเป็นปัญหาอยู่ ใช้การไม่ได้ เราเบิกใช้น้ำมันไม่ได้ มันมีปัญหาอย่างไรครับ

**นายอนุวัตร นาคฤทธิ์** กราบเรียนท่านประธานสภาและเพื่อนสมาชิกผู้ทรงเกียรติทุกท่าน เพื่อความ**นายกเทศมนตรี** ถูกต้อง แม่นยำ ผมขออนุญาตให้รองปลัดชี้แจงครับ

**นางพรประภา กลั่นสุวรรณ์** เรียนท่านประธานสภา และเพื่อนสมาชิกทุกท่าน เรื่องรถ EMS ที่ได้จาก  **รองปลัดเทศบาล** อบจ. สาเหตุที่เราใช้อย่างเป็นทางการไม่ได้ เนื่องจาก

1. เรายังไม่ขึ้นทะเบียนเป็นหน่วยบริการของศูนย์นเรนทร เพราะเป็นรถที่ อบจ. เช่ามา ไม่รู้ว่าจะให้เรามาใช้กี่เดือน เพราะตอนนี้นายก อบจ.ก็หมด วาระไปแล้ว

2. รถมีอุปกรณ์วิทยุสื่อสาร ซึ่งต้องขึ้นทะเบียน อบจ.ต้องไปขึ้นทะเบียน เพราะเราไม่ใช่เจ้าของ

3. เจ้าหน้าที่ประจำรถ อย่างน้อยต้องมี 9 คน ที่ต้องอยู่ประจำรถ เราต้อง ให้บริการ 24 ชม. และมาทำงานเป็นกะ อย่างน้อย 3 กะ กะละ 3 คน และ เราต้องจ่ายค่าล่วงเวลาให้ผู้ที่มาอยู่เวร ซึ่งค่าล่วงเวลาจะไม่ต่ำกว่า 360 บาท ต่อคนในเวลา 1 กะ ท่านสมาชิกลองคำนวณดู และยังรวมไปถึงค่า น้ำมันอีก ถามว่าเรามีงบประมาณที่เพียงพอสำหรับตรงนี้หรือไม่ ขอบคุณคะ

**นายสุรศักดิ์ ศรีสุวรรณ์** กราบเรียนท่านประธานสภา และเพื่อนสมาชิกทุกท่าน ตามที่ท่านรองปลัด**สมาชิกสภาเทศบาล** ชี้แจง มันเป็นเรื่องที่ไม่ได้มีการวางแผนไว้ พอเขาว่ารับรถก็ไปรับเลย เหมือน การซื้อปืนแล้วไม่ได้ยิง พอชาวบ้านถามว่ารถใช้ได้หรือไม่ ต้องตอบว่าใช้ไม่ได้ ฝากด้วยนะครับว่ารับมาแล้วมันมีประสิทธิภาพหรือไม่

**นายอนุวัตร นาคฤทธิ์** กราบเรียนท่านประธานสภาและเพื่อนสมาชิกผู้ทรงเกียรติทุกท่าน ตามที่ท่าน**นายกเทศมนตรี** สุรศักดิ์พูด ก็ถูกแค่ครึ่งเดียวครับ ถ้าเป็นอย่างนั้นงบประมาณของ กระทรวงมหาดไทยให้มาเราก็ต้องปฏิเสธ คือมันเป็นของฟรี ถ้าเราจะซื้อรถ คันนี้ งบประมาณก็คงจะล้านกว่าบาท แล้วอยู่ ๆ ก็มีหน่วยงานให้มาใช้ ฟรี ๆ เราก็คงไม่ปฏิเสธ เพราะจะเสียโอกาส แล้วเราก็ต้องเอาภาษีประชาชนไปซื้อ รถมา อาจเป็นความไม่รอบคอบของ อบจ. เพราะใกล้หมดวาระ ผมก็ พยายามให้เจ้าหน้าที่วิ่งเอกสาร แต่เราไม่ใช่เจ้าของรถเลยดำเนินการอะไร ไม่ได้ แต่ปัจจุบันรถยังใช้อยู่ แต่เมื่อใดที่ อบจ. ดำเนินการเรื่องนี้ถูกต้อง ผม จะมาพิจารณาอีกครั้งว่าตกลงเราจะเอาหรือไม่ หน่วยบริการทางการแพทย์ 24 ชม. ก็ต้องให้สภาแห่งนี้พิจารณาร่วมกันอีกครั้ง

**นางพรประภา กลั่นสุวรรณ์** กราบเรียนท่านประธาน ท่านสมาชิก และผู้บริหารทุกท่าน ขออนุญาตท่าน**รองปลัดเทศบาล** ประธานคะ มีเรื่องที่จะเรียนให้ท่านสมาชิกทราบ เกี่ยวกับเงินอุดหนุน อสม. หมู่บ้านละ 10,000 บาท เป็น 15,000 บาท แนวทางปฏิบัติเกี่ยวกับการ นำเงินไปใช้ต้องมาทำเทศบัญญัติงบประมาณรายจ่ายประจำปีก่อน และก่อน เป็นเทศบัญญัติต้องให้หมู่บ้านทำแผนสุขภาพหมู่บ้าน เพื่อนำมาทำ แผนพัฒนาสามปีของเทศบาล แล้วจึงนำตั้งในเทศบัญญัติได้ วิธีการรับเงิน เดิมมีคณะกรรมการรับเงิน 3 ท่าน ตอนนี้คนที่จะถอนเงินได้คือ 2 ใน 3 คน ที่นำมาแจ้งให้ที่ประชุมทราบเพราะเห็นว่า ทต.ถ้ำใหญ่ เราจัดตั้งเป็นชุมชน แล้ว งบประมาณตรงที่จะจัดสรรให้แต่ละชุมชนเราได้ 180,000 บาท เฉลี่ย ได้ชุมชนละ 5,000 กว่าบาท เป็นแค่แนวคิดว่าน่าจะใช้งบประมาณเป็นแต่ละ ชุมชน ขอนำเสนอแค่นี้ค่ะ

**นายปรีชา ศรีรินทร์** ก็เป็นเรื่องใหม่ ๆ ผมขอช่วยถ่ายเอกสารให้สมาชิกทุกคนด้วย จะได้ไป**ประธานสภาเทศบาล** เผยแพร่ต่อไป สมาชิกท่านอื่น ๆ มีอะไรจะถามอีกหรือไม่ เชิญนำเสนอครับ

**นางบุญศรี อารีย์** กราบเรียนท่านประธานสภา และเพื่อนสมาชิกทุกท่าน ดิฉัน นางบุญศรี **สมาชิกสภาเทศบาล เขต 1** อารีย์ สมาชิกสภาเทศบาล เขต1 ขอหารือเรื่องการจัดตั้งชุมชน มีคณะกรรมการชุมชนสอบถามมาว่าเมื่อไหร่จะมีการประชุมคณะกรรมการ ชุมชน เพราะจะได้รู้บทบาทหน้าที่ และมีหลายกิจกรรมที่จะมาถึง ขอบคุณค่ะ

**นายอนุวัตร นาคฤทธิ์** กราบเรียนท่านประธานสภาและเพื่อนสมาชิกผู้ทรงเกียรติทุกท่านครับ **นายกเทศมนตรี** ขอขอบคุณสำหรับคำถามของท่าน สท.บุญศรี จริง ๆแล้วกำหนดการเดิมคือ กลางเดือนกุมภาพันธ์นี้ โดยเราจะเชิญคณะกรรมการชุมชนมารับทราบ บทบาทหน้าที่แต่ละตำแหน่ง แต่ด้วยเหตุบ้านการเมืองก็เลยต้องเลื่อนไป ประมาณต้นเดือนมีนาคม จะประชุมคณะกรรมการทุกคนโดยใช้ห้องประชุม มหาวิทยาลัยเทคโนโลยีราชมงคลศรีวิชัย (มทร.) ได้เชิญผู้เชี่ยวชาญเกี่ยว ชุมชน มาบอกบทบาทหน้าที่ ตอนนี้กำลังประสานวิทยากรอยู่ ฝากบอก คณะกรรมการชุมชนด้วยครับ

**นายกิตติ กลิ่นพงศ์** กราบเรียนท่านประธานสภา และสมาชิกทุกท่าน ผมขออนุญาตท่านประธาน**ที่ปรึกษานายกเทศมนตรี** ครับ เกี่ยวกับชุมชนเราก็เริ่มดำเนินการมานาน ตั้งแต่เราเริ่มเข้ามา 4 เดือน แรก กว่าจะเป็นรูปเป็นร่างได้เกือบ 2 ปี เมื่อเราได้คณะกรรมการชุมชนแล้ว ผมขอฝากเจ้าหน้าที่ ฝากไปยังท่านรองปลัดช่วยกำชับเจ้าหน้าที่ที่เกี่ยวข้อง เช่นที่ปรึกษาของแต่ละชุมชน ต้องศึกษาระเบียบและหน้าที่ ว่าที่ปรึกษาชุมชน มีหน้าที่อะไรบ้าง เพราะตามระเบียบชุมชนที่ร่างขึ้นมาจะมีการประชุมกันทุก เดือน ถ้ามีเรื่องงานชุมชนหรือปัญหาของชุมชนก็ต้องมีการรายงาน ถ้ามา หลังจากการมีการอบรม บทบาทหน้าที่ของกรรมการแล้ว ผมฝากรองปลัด ช่วยกำชับดูแลด้วย เพราะหลายชุมชนที่เจอมา เขาจะถามว่าเมื่อไหร่จะ ดำเนินการให้เป็นรูปแบบที่ชัดเจน ผมอยากให้สำเร็จอย่างน้อยกลางปี ขอบคุณครับ

**นายปรีชา ศรีรินทร์** มีสมาชิกท่านใดสงสัยหรืออยากถามอะไรอีกบ้าง ถ้าไม่มี สรุปว่าวันนี้ การ**ประธานสภาเทศบาล** ประชุมสมัยสามัญ สมัยที่ 1/2557 ได้เสร็จสิ้นแล้ว ขอขอบคุณท่านสมาชิก ที่ได้ให้ความร่วมมือเสียสละเวลามาประชุม ขอขอบคุณครับ

**ปิดการประชุม 12.30 น.**

ลงชื่อ ผู้บันทึกรายงานการประชุม

(นายเพลินจิต อินทร์แก้ว)

เลขานุการสภาเทศบาลตำบลถ้ำใหญ่

ลงชื่อ ผู้รับรองรายงานการประชุม

(นายปรีชา ศรีรินทร์)

ประธานสภาเทศบาลตำบลถ้ำใหญ่

ลงชื่อ ผู้ตรวจรายงานการประชุม

(นางบุญศรี อารีย์)

สมาชิกสภาเทศบาลตำบลเขต 1

ลงชื่อ ผู้ตรวจรายงานการประชุม

(นายธนกฤษ ส้มเขียวหวาน)

สมาชิกสภาเทศบาลตำบลเขต 1

ลงชื่อ ผู้ตรวจรายงานการประชุม

(นายนิยม สายน้ำ)

สมาชิกสภาเทศบาลตำบลเขต 2